**ΔΕΛΤΙΟ ΤΥΠΟY**

**ΜΟΝΟΠΑΤΙΑ ΣΤΑΔΙΟΔΡΟΜΙΑΣ 2025**

**Επιστρέφει για 4η φορά ο Θεσμός "Μονοπάτια Σταδιοδρομίας 2025" – Οδηγός για τις Επαγγελματικές Επιλογές των Νέων**

Το Πανόραμα Επιχειρηματικότητας και Σταδιοδρομίας ανακοινώνει την πραγματοποίηση της επιτυχημένης εκδήλωσης "Μονοπάτια Σταδιοδρομίας" η οποία επιστρέφει δυναμικά το 2025 για να βοηθήσει μαθητές, φοιτητές και αποφοίτους να ανακαλύψουν το επαγγελματικό μονοπάτι που τους ταιριάζει. Η εκδήλωση πραγματοποιείται **υπό την αιγίδα του Υπουργείου Παιδείας και Θρησκευμάτων,** με την υποστήριξη του Ιδρύματος Μποδοσάκη.

**Τι είναι τα "Μονοπάτια Σταδιοδρομίας";**

Πρόκειται για μια πρωτοποριακή διαδικτυακή εκδήλωση που δίνει τη δυνατότητα στους νέους να ενημερωθούν για τις προοπτικές των σπουδών τους μέσα από τις εμπειρίες καταξιωμένων επαγγελματιών. Οι συμμετέχοντες θα έχουν την ευκαιρία να ακούσουν και να εμπνευστούν από 70+ ομιλητές, ανώτατα στελέχη και ειδικούς οι οποίοι θα μοιραστούν τις γνώσεις και τη διαδρομή τους στην αγορά εργασίας. Η εκδήλωση έχει ήδη καθιερωθεί ως σημείο αναφοράς για όσους αναζητούν κατεύθυνση στις επαγγελματικές τους επιλογές.

**Δομή της εκδήλωσης**

Τα "Μονοπάτια Σταδιοδρομίας 2025" περιλαμβάνουν **15 θεματικά panels**, καθένα από τα οποία επικεντρώνεται σε μια πανεπιστημιακή ειδικότητα και τις προοπτικές καριέρας που προσφέρει.

Οι θεματικές/ ειδικότητες που θα καλυφθούν είναι:

* Ηλεκτρολόγων Μηχανικών
* Διοίκησης Επιχειρήσεων
* Χημικών Μηχανικών
* Στατιστικής
* Marketing
* Φαρμακευτικής
* Πληροφορικής
* Βιοεπιστημών
* Χημείας
* Μηχανολόγων Μηχανικών
* Χρηματοοικονομικής
* Ναυτιλιακών Σπουδών
* Οικονομικών Επιστημών
* Μαθηματικών
* Φυσικής

Κάθε πάνελ θα διαρκεί **1,5 ώρα**, με τη συμμετοχή **4-7 ομιλητών**, οι οποίοι θα παρουσιάσουν τη δική τους επαγγελματική διαδρομή και στη συνέχεια θα απαντήσουν σε ερωτήσεις του κοινού.

**Σε ποιους απευθύνεται;**

Η εκδήλωση είναι ανοιχτή σε:

* Μαθητές λυκείου που θέλουν να ενημερωθούν για τις επιλογές σπουδών τους.
* Φοιτητές που σκέφτονται το επόμενο βήμα τους.
* Αποφοίτους που αναζητούν τις κατάλληλες επαγγελματικές ευκαιρίες ή να αλλάξουν καριέρα.
* Γονείς και εκπαιδευτικούς που θέλουν να καθοδηγήσουν σωστά τους νέους.

**Δωρεάν Συμμετοχή & Εγγραφές**

Η συμμετοχή είναι **εντελώς δωρεάν** και η εκδήλωση θα διεξαχθεί διαδικτυακά. Οι ενδιαφερόμενοι μπορούν να δηλώσουν συμμετοχή μέσω της ιστοσελίδας **www.monopatia-stadiodromias.gr**

Ημερομηνίες εκδήλωσης: **21-22 Φεβρουαρίου 2025**
Δωρεάν Εγγραφές & πληροφορίες: **[www.monopatia-stadiodromias.gr](http://www.monopatia-stadiodromias.gr/)**

Μην χάσετε την ευκαιρία να ανακαλύψετε το μονοπάτι που σας ταιριάζει!

Η εκδήλωση «Μονοπάτια Σταδιοδρομίας» διοργανώνεται από το **[Πανόραμα Επιχειρηματικότητας και Σταδιοδρομίας](http://www.pan-orama.org/)**, που τελεί υπό την αιγίδα του Ερευνητικού Κέντρου Στρατηγικής Διοίκησης των Επιχειρήσεων και Επιχειρηματικότητας, ΝΠΙΔ Μη Κερδοσκοπικού Χαρακτήρα, το οποίο ιδρύθηκε από τον π. καθηγητή της ΑΣΟΕΕ, κύριο Ιορδάνη Λαδόπουλο.

Η [AppGene](http://www.appgene.net/) αποτελεί τον Σύμβουλο Επικοινωνίας και Μάρκετινγκ της διοργάνωσης και είναι υπεύθυνη τόσο για την επικοινωνία όσο και για το συνολικό δημιουργικό ψηφιακό σχεδιασμό της εκδήλωσης.